У літоўскі Сойм парлямэнтарам, якія маюць беларускае паходжаньне, таксама дасланыя запрашэньні. Дэпутат Вацлаў Станкевіч паведаміў радыё “Свабода”, што падтрымлівае ідэю правядзеньня нацыянальнай дыктоўкі ў Вільні і прыедзе напісаць дыктоўку разам з усімі удзельнікамі ў аўдыторыі ЭГУ. Пісаць дыктоўку будзе і заснавальнік “Талакі” Сяржук Вітушка, які жыве ў Вільні і працягвае актыўную грамадзкую дзейнасьць, ня гледзячы на тое, што страціў зрок у выніку цяжкай хваробы. Сяржук Вітушка будзе пісаць дыктоўку на кампутары “усьляпую”.